Diari Oficial de la Generalitat Valenciana


Sumari del DOGV 8310, del 05-06-2018 (2018/5111)

Informe ambiental i territorial estratègic de la Modificació puntual número 10 del Pla general d'ordenació urbana, usos detallats en el sòl industrial B.
---------------------------------------------------------------------------------------------------------------------------------------------------------

### Dades del document

Número de DOGV
:   8310

Data del DOGV
:   05-06-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/5111


Data del document
:   21-05-2018

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * pla d'urbanisme
    * administració local

Informe ambiental i territorial estratègic de la Modificació puntual número 10 del Pla general d'ordenació urbana, usos detallats en el sòl industrial B. [2018/5111]  
Vist el document inicial estratègic, estudi de paisatge i esborrany de la Modificació puntual número 10 del Pla general de Quart de Poblet, redactats pels serveis tècnics municipals.  
Vist que l'objecte de la proposta de modificació puntual de planejament que es pretén és la modificació de les determinacions de les normes urbanístiques del Pla general d'ordenació urbana pel que fa a la concreció dels usos detallats en el sòl industrial B, a fi d'adaptar els usos industrials i compatibles a una millor convivència amb el sòl residencial contigu. Es pretén una major diversitat funcional dels usos compatibles al sòl industrial B, en el qual, d'una banda, es respecten els usos industrials existents, i, d'una altre, convisquen aquests amb nous usos dotacionals, públics i privats, i amb nous usos d'activitats recreatives, que s'ubicarien pròxims a la població, però sense generar les molèsties d'una ubicació a l'interior del sòl residencial.  
  
Vist que el Ple de l'Ajuntament, en la sessió que va tindre lloc el dia 30 de gener de 2018, va acordar iniciar el procés de consulta a les administracions pública afectades i persones interessades en l'avaluació ambiental i territorial estratègica de la Modificació puntual número 10 del Pla general, així com sotmetre al tràmit d'informació pública el document inicial estratègic, per mitjà de la inserció d'anuncis en el Diari Oficial de la Generalitat Valenciana, publicat el dia 1 de març de 2018, en el diari Levante-EMV el dia 16 de febrer de 2018, així com en la pàgina web municipal i al tauler d'edictes.  
Vist que, finalitzat el termini esmentat, han sigut presentades les al·legacions següents:  
- Escrit presentat el dia 8 de març de 2018 per l'Ajuntament de València, en el qual conclou manifestant que la modificació esmentada no afecta ni altera les determinacions del Pla general d'ordenació urbana de València.  
- Al·legació presentada per la mercantil Juyber, SL, per mitjà d'un escrit presentat el dia 7 de maig de 2018, en què sol·licita l'eliminació d'una xarxa viària al sòl industrial B, i que a pesar de la coincidència de l'àmbit, l'Industrial B, de conformitat amb l'informe evacuat pels serveis jurídics municipals, aquesta no té cabuda en la modificació puntual que es pretén, atés que únicament s'hi regulen els usos detallats permesos en l'àmbit esmentat.  
Vist que cap de les dues al·legacions presentades realitza cap manifestació sobre aspectes ambientals de la modificació de planejament que es proposa.  
Vist que el document inicial estratègic justifica, analitza i conclou que aquesta modificació no genera efectes significatius negatius sobre el medi ambient i el territori.  
Per tot això, atés l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), d'acord amb els criteris de l'annex VIII d'aquesta, atesa l'escassa incidència observada en els apartats anteriors, i per a aconseguir el principi de simplificació administrativa, s'estima com a suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient.  
  
De conformitat amb el que s'ha exposat, aquest òrgan resol:  
  
Primer  
Emetre un informe ambiental i territorial estratègic favorable en el procediment simplificat d'avaluació ambiental i territorial estratègic de la Modificació puntual número 10 del Pla general d'ordenació urbana de Quart de Poblet, i conclou així el tràmit d'avaluació ambiental i territorial estratègica.  
  
Segon  
Donar-ne compte al Ple, com a òrgan substantiu, a l'efecte que es puga tramitar la modificació puntual número 10.  
Tercer  
Ordenar la publicació d'aquesta resolució en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Quart  
Traslladar aquesta resolució a les persones interessades en el procediment, advertint-los que no hi és procedent cap recurs per tractar-se d'un acte de tràmit, sense perjudici que puguen emprar els mitjans d'impugnació que estimen adequats a la defensa dels seus interessos.  
  
  
Cinqué  
Aquesta resolució d'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera procedit a l'aprovació del pla en el termini màxim de quatre anys des de la publicació.  
  
  
Quart de Poblet, 21 de maig de 2018.- L'alcaldessa presidenta: Carmen Martínez Ramírez.